《最高楼·蹇驴缓跨》
宋代·崔木

蹇驴缓跨，迢递至京城。当此际，正芳春。芹泥融暖飞雏燕，柳条摇曳韵鹂庚。更那堪，迟日暖，晓风轻。算费尽、主人歌与酒，更费尽、青楼?与筝。多少事，绊牵情。愧我品题无雅句，喜君歌咏有新声。愿从今，鱼比目，凤和鸣。

作者简介：崔木，字子高，兖州（今山东滋阳）人。哲宗元符间入太学。事见《醉翁谈录》壬集卷二《崔木因妓得家室》。